**Ministru kabineta rīkojuma projekta**

**„Par nekustamo īpašumu pārņemšanu valsts īpašumā**”

(iepriekšējā redakcijā „Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā””)

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Valsts aizsardzības koncepcija, kura apstiprināta Latvijas Republikas Saeimā 2016.gada 16.jūnijā.
2. Ministru kabineta iekārtas likuma 3.pants.
3. 2016.gada februāra deklarācijas par Māra Kučinska vadītā Ministru kabineta iecerēto darbību 77. un 79.punkts.
4. Nacionālo bruņoto spēku attīstības plāns 2014.–2024.gadam, kas apstiprināts ar Ministru kabineta 2012.gada 19.jūnija rīkojumu Nr.270.
5. Publiskas personas mantas atsavināšanas likuma (turpmāk – Atsavināšanas likums) 42.panta otrā daļa un 43.pants.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība. | Ministru kabineta rīkojuma projekta „Par nekustamo īpašumu pārņemšanu valsts īpašumā” (iepriekšējā redakcijā „Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā””) (turpmāk – rīkojuma projekts) mērķis un būtība ir pārņemt valsts īpašumā un nodot Aizsardzības ministrijas (turpmāk – AIM) valdījumā pašvaldībām piekrītošos nekustamos īpašumus:1. no Stopiņu novada pašvaldības - nekustamo īpašumu „Zaļā zona pie Bataljona” (nekustamā īpašuma kadastra Nr.80960031370) – zemes vienību 9,41 ha platībā (zemes vienības kadastra apzīmējums 80960031279) – Stopiņu novadā.Atbilstoši Nekustamā īpašuma valsts kadastra informācijas sistēmas (turpmāk – Kadastra informācijas sistēma) datiem, minētais nekustamais īpašums - zemes vienība - ir zemesgrāmatā neierakstīta pašvaldībai piekritīga zeme, Stopiņu novada dome lēmumu par minētās zemes vienības piekritību pašvaldībai pieņēmusi zemes reformas laikā 2014.gada 22.oktobrī.Minētā zemes vienība ir neapbūvēta un robežojas ar valsts īpašumā un AIM valdījumā esošo nekustamo īpašumu „Bataljons”, Stopiņu novadā (nekustamā īpašuma kadastra Nr.80960030457), kurā izvietota Zemessardzes 19.Nodrošinājuma bataljona militārā bāze.Atsaucoties AIM lūgumam, Stopiņu novada dome 2016.gada 24.februārī pieņēma lēmumu (prot. Nr.69, 2.3.punkts) par nekustamā īpašuma „Zaļā zona pie Bataljona” (nekustamā īpašuma kadastra Nr.80960031370) nodošanu AIM valdījumā ar nosacījumu, ka AIM apņemas segt izdevumus par zemes uzmērīšanu un ierakstīšanu zemesgrāmatā. Zemes vienība „Zaļā zona pie Bataljona” nepieciešama Zemessardzes 19.Nodrošinājuma bataljona militārās bāzes paplašināšanai un infrastruktūras pilnveidošanai. Ministru kabinets (turpmāk – MK) 2016.gada 15.martā ir izdevis rīkojumu Nr.209 „Par zemes reformas pabeigšanu Stopiņu novada lauku apvidū”. 2. no Ķeguma novada pašvaldības – zemes vienību “Vērīši” (zemes vienības kadastra apzīmējums 74840050047) 25,6394 ha platībā – Rembates pagastā, Ķeguma novadā.Atbilstoši Kadastra informācijas sistēmas datiem, minētā zemes vienība ir zemesgrāmatā neierakstīta pašvaldībai piekritīga zeme, Ķeguma novada dome lēmumu par minētās zemes vienības piekritību pašvaldībai pieņēmusi zemes reformas laikā 2009.gada 16.decembrī.Zemes vienība ir pašvaldībai piekritīga nekustamā īpašuma „Vēverīši” Rembates pagastā, Ķeguma novadā (nekustamā īpašuma kadastra Nr.74840030091) sastāvā. Zemes vienība ir neapbūvēts starpgabals, kuram nav iespējams nodrošināt pieslēgumu koplietošanas ceļam (2009.gada 16.decembra Ķeguma novada domes lēmums par zemesgabala atzīšanu par starpgabalu vai izslēgšanu). Attiecīgais starpgabals pieguļ valsts īpašumā un AIM valdījumā esošajam nekustamajam īpašumam „NBS Aviācijas bāze” Rembates pagastā, Ķeguma novadā (nekustamā īpašuma kadastra Nr.74840050031).2014.gadā Velsā notikušā NATO samitā pieņemto lēmumu ietvaros NATO stiprināšanai ASV Eiropas drošības nostiprināšanas iniciatīvas *(ERI- Exercise Related Construction)* programmas ietvaros militārās infrastruktūras uzlabošanai NBS Aviācijas bāzē (turpmāk - AB) ir plānots realizēt vēl 13 projektus, kopā ieguldot aptuveni 10 milj. eiro. Šo investīciju mērķis ir palielināt NBS AB uzņemšanas spējas, izveidojot lidlauka darbības nodrošināšanai nepieciešamo infrastruktūru, kā arī palielinot gaisa kuģu un to kravu uzņemšanas, apstrādes un aprīkojuma uzglabāšanas iespējas. Atsevišķu objektu būvniecības līgumi jau ir noslēgti šā gada februārī. ASV ekspertu vizītes laikā šā gada 7.-11.martā Latvijas puse tika iepazīstināta ar pārējo projektu ieviešanas grafiku, kas paredz būvniecības līguma slēgšanu šā gada augustā - septembrī. Lai nodrošinātu plānotās infrastruktūras funkcionalitāti, un, neierobežotu NBS AB attīstības iespējas ilgtermiņā, AIM ir lūgusi Ķeguma domi rast iespēju nodot pašvaldībai piekritīgā nekustamā īpašuma „Vēverīši” Rembates pagastā, Ķeguma novadā (nekustamā īpašuma kadastra Nr.74840030091) sastāvā esošo zemes vienību ar kadastra apzīmējumu 74840050047.Atsaucoties AIM lūgumam, Ķeguma novada dome, pamatojoties uz Atsavināšanas likuma 3.panta pirmās daļas 6.punktu, 5.panta pirmo daļu, 42.panta otro daļu, 2016.gada 23.martā pieņēma lēmumu par zemes vienības ar kadastra apzīmējumu 74840050047 nodošanu valsts īpašumā AIM valdījumā NBS AB un lidlauka turpmāko attīstības projektu īstenošanas nodrošināšanai (Nr.103, prot. Nr.8, 3.§) un piešķīra nosaukumu „Vērīši”, Rembates pagastā, Ķeguma novadā (Nr.102, prot. 8, 2.§.). Atsavināšanas likuma 3.panta pirmās daļas 6.punkts atļauj publiskas personas nekustamo mantu nodot bez atlīdzības; saskaņā ar Atsavināšanas likuma 5.panta pirmo daļu atļauju atsavināt atvasinātas publiskas personas nekustamo īpašumu dod attiecīgās atvasinātās publiskās personas lēmējinstitūcija; un saskaņā ar Atsavināšanas likuma 42.panta otro daļu atvasinātas publiskas personas nekustamo īpašumu var nodot bez atlīdzības valsts īpašumā, nosakot kādas valsts pārvaldes funkcijas veikšanai nekustamais īpašums tiek nodots, kā arī paredzēt nosacījumu, ka gadījumā, ja nodotais nekustamais īpašums vairs netiek izmantots valsts pārvaldes funkcijas veikšanai, valsts šo īpašumu bez atlīdzības nodod atvasinātai publiskai personai, kura šo nekustamo īpašumu nodevusi.MK 2015.gada 9.septembrī ir izdevis rīkojumu Nr.502 „Par zemes reformas pabeigšanu Ķeguma novada lauku apvidū”. Atbilstoši Kadastra informācijas sistēmas datiem, visu zemes vienības platību (25,6394 ha) aizņem mežs. Līdz ar to zemes vienībai noteikts lietošanas mērķis: zeme, uz kuras galvenā saimnieciskā darbība ir mežsaimniecība.Daļa zemes vienības pēc pārņemšanas valsts īpašumā tiks atmežota būvniecības vajadzībām un apbūvēta, bet pārējās meža platības apsaimniekošanu nodrošinās aizsardzības ministra pakļautībā esošā tiešās pārvaldes iestāde - Valsts aizsardzības militāro objektu un iepirkumu centrs -, kuras funkcijās saskaņā ar MK 2009.gada 15.decembra noteikumiem Nr.1418 „Valsts aizsardzības militāro objektu un iepirkumu centra nolikums”, ietilpst AIM valdījumā esošā nekustamā īpašuma, tajā skaitā valsts militārās aizsardzības objektu un valsts meža zemes, apsaimniekošana.3. no Krustpils novada pašvaldības:3.1. nekustamo īpašumu “Indras” (nekustamā īpašuma kadastra Nr.56680070260) – zemes vienību 23,28 ha platībā (zemes vienības kadastra apzīmējums 56680070260) – Krustpils pagastā, Krustpils novadā;3.2. nekustamo īpašumu (nekustamā īpašuma kadastra Nr.56680070369) – zemes vienību 4,01 ha platībā (zemes vienības kadastra apzīmējums 56680070110) – Krustpils pagastā, Krustpils novadā. Kadastra informācijas sistēmā zemes vienībai ir reģistrēta atzīme „starpgabals”.Atbilstoši Kadastra informācijas sistēmas datiem, minētās zemes vienības ir zemesgrāmatā neierakstīta pašvaldībai piekritīga zeme, Krustpils novada dome lēmumu par minēto zemes vienību piekritību pašvaldībai pieņēmusi zemes reformas laikā 2014.gada 23.jūlijā un 2014.gada 18.jūnijā.Nacionālo bruņoto spēku attīstības plānā noteikto uzdevumu izpildei AIM plāno stiprināt Zemessardzes spējas. Šobrīd Zemessardzes 56.Kājnieku bataljona bāze ir izvietota Jēkabpilī, Pils rajonā 38, zemes vienībā, kuras platība ir 0,6892 ha. Bāze izvietota blakus valsts kultūras piemineklim – Krustpils pilij, kas ierobežo iespējas plānot bāzes paplašināšanu un jaunu ēku būvniecību. AIM ir izvērtējusi vairākas iespējamās bataljona bāzes izvietošanas vietas. Kā piemērotākā vieta Zemessardzes 56.Kājnieku bataljona bāzes attīstībai ir noteikti Krustpils novada pašvaldībai piederošie īpašumi Krustpils pagastā ar kadastra Nr.56680070260 un 56680070369, kuru sastāvā ir zemes vienības ar kadastra apzīmējumiem 56680070260 un 56680070110, attiecīgi ar 23,28 ha un 4,01 ha platībā.Atsaucoties AIM lūgumam, Krustpils novada pašvaldība 2016.gada 26.maijā, pamatojoties uz Atsavināšanas likuma 42.panta otro daļu, 43.pantu un 5.panta pirmo daļu un likuma „Par pašvaldībām” 21.panta pirmās daļas 17.punktu, likuma „Par nekustamā īpašuma ierakstīšanu zemesgrāmatās” 37.pantu, ir izteikusi piekrišanu nodot bez atlīdzības valsts īpašumā AIM valdījumā divus pašvaldībai piekrītošos nekustamos īpašumus: nekustamā īpašuma ar kadastra Nr.56680070260 sastāvā esošo zemes vienību ar kadastra apzīmējumu 56680070260 un nekustamo īpašumu ar kadastra Nr.56680070369, kas sastāv no zemes vienības ar kadastra apzīmējumu 56680070110 (prot. Nr.8, 1.p.).Saskaņā ar Atsavināšanas likuma 42.panta otro daļu atvasinātas publiskas personas nekustamo īpašumu var nodot bez atlīdzības valsts īpašumā, nosakot kādas valsts pārvaldes funkcijas veikšanai nekustamais īpašums tiek nodots, kā arī paredzēt nosacījumu, ka gadījumā, ja nodotais nekustamais īpašums vairs netiek izmantots valsts pārvaldes funkcijas veikšanai, valsts šo īpašumu bez atlīdzības nodod atvasinātai publiskai personai, kura šo nekustamo īpašumu nodevusi; Atsavināšanas likuma 43.pants un 5.panta pirmā daļa paredz, ka atļauju atsavināt atvasinātas publiskas personas nekustamo īpašumu dod attiecīgās atvasinātās publiskās personas lēmējinstitūcija, un likuma „Par pašvaldībām” 21.panta pirmās daļas 17.punkts paredz pašvaldības tiesības izlemt par pašvaldības nekustamā īpašuma nodošanu; saskaņā ar likuma „Par nekustamā īpašuma ierakstīšanu zemesgrāmatās” 37.pantu uz valsts vārda zemesgrāmatās ierakstāmas ēkas (būves), ko laikā no 1940.gada 21.jūlija ir uzcēlusi PSRS Aizsardzības ministrija.Saskaņā ar Kadastra informācijas datiem uz zemes vienībām atrodas 9 būves – saimniecības ēkas -, kuras laikā no 1940. gada 21. jūlija ir uzcēlusi PSRS Aizsardzības ministrija Jēkabpils militārā lidlauka vajadzībām kā aviobumbu noliktavas. Minētās būves nav uzņemtas Krustpils pašvaldības bilancē un saskaņā ar likuma “Par nekustamā īpašuma ierakstīšanu zemesgrāmatās” 37. pantu tās ir ierakstāmas zemesgrāmatā uz valsts vārda. Būves ir ļoti sliktā tehniskā (avārijas) stāvoklī – vairākām būvēm nav jumtu, atsevišķām būvēm ir saglabājušies tikai pamati. Izvērtējot būvju tehnisko stāvokli, ir secināts, ka šo būvju atjaunošana nav ekonomiski pamatota. Līdz ar to, būves nav plānots pārņemt valsts īpašumā, bet nojaukt kā vidi degradējošus un cilvēku dzīvībai bīstamus objektus. Būvju nojaukšanu un nepieciešamo datu aktualizāciju Kadastra informācijas sistēmā AIM un finansējums šim mērķim tiks plānots AIM piešķirtā ikgadējā budžeta ietvaros.MK 2016.gada 28.janvārī ir izdevis rīkojumu Nr.80 „Par zemes reformas pabeigšanu Krustpils novada lauku apvidū”.No Stopiņu novada domes 2016.gada 24.februāra lēmuma (prot. Nr.69, 2.3.punkts „Dažādi”), Ķeguma novada domes 2016.gada 23.marta lēmuma Nr.103 „Par zemes gabala „Vēverīši nodošanu Aizsardzības ministrijai” (prot. Nr.8, 3.§.), Krustpils novada domes 2016.gada 26.maija ārkārtas sēdes lēmuma „Par grozījumiem 2016.gada 20.aprīļa Krustpils novada pašvaldības domes lēmumā (protokols Nr.6., 7.p.) „Par pašvaldības nekustamo īpašumu Krustpils pagastā, Krustpils novadā nodošanu Aizsardzības ministrijai”” (prot. Nr.8, 1.p.) izriet, ka pašvaldības savas piekritīgās zemes vienības ar kadastra apzīmējumiem 80960031279 (Stopiņu novadā), 74840050047 (Ķeguma novadā), 56680070260 un 56680070110 (Krustpils novadā) ir nolēmušas bez atlīdzības nodot AIM. |
| 3. | Projekta izstrādē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs. |
| 4. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2016. | Turpmākie trīs gadi (*euro*) |
| 2017 | 2018 | 2019 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Precīzi nav aprēķināms |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Zemes vienību kadastrālā uzmērīšana tiks nodrošināta Valsts aizsardzības militāro objektu un iepirkumu centram piešķirto valsts budžeta līdzekļu ietvaros.Izdevumus, kas saistīti ar īpašuma tiesību reģistrāciju zemesgrāmatā uz valsts vārda AIM personā, segs Valsts aizsardzības militāro objektu un iepirkumu centrs piešķirto valsts budžeta līdzekļu ietvaros. |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs, Stopiņu novada dome, Ķeguma novada dome, Krustpils novada dome |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Saistībā ar rīkojuma projekta izpildi jaunas institūcijas netiek radītas, kā arī neparedz esošu institūciju likvidāciju vai reorganizāciju. Rīkojuma projekta izpildi var nodrošināt esošās institūcijas ietvaros, ar tai pieejamiem resursiem. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2.panta pirmo daļu un 3.panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

*Anotācijas II, IV, V un VI sadaļa – projekts šīs jomas neskar.*

Aizsardzības ministrs R.Bergmanis

Vīza:

Aizsardzības ministrijas valsts sekretārs J.Garisons

06.09.2016 10:05

1996

S.Grizāne, 67300223

Sarmite.Grizane@vamoic.gov.lv